عشقي السمك
تبغين حماتك تروح فيها خذي
بعد الغسيل السمك وتاكدي ان السمك لحمته رقيقة وانسجته ضعيفة ماتحتاج ليمون ولا خل
غسليه بملح خشن وطحين وغسلية ونشفيه بورق مناديل تبع المطبخ لازم ماتبقين قطرة وحدة موية
جيبي سمك هامور كبير وسوي في الخلاط شيح شبت يعني وكزبرة وفلفلة حرة وثومة وبصله وحمر منقوع
و4ملاعق طحينة و3ملاعق دبس رمان وزيت زيتون وليمونة وافركي فيهم السمكة ان كانت شرايح او سمكة كبيرة
وحطيها بقصدير واقفلي عليها وما تاخذ وقت اذا كانت شرائح بس لو سمكة كبيرة اعطيها نص ساعة
وربع ساعة افتحي عليها وحمريها من الوجة على خفيف عشان ماتنشف ولا تكبين مرقتها لانا بنستخدمها
سوي رز ابيض مفلفل
قطعي شبت او شيح حزمة وكزبرة حزمة وبصل اخظر وفلفل وبقدونس فرم خشن كلها
ودقي ثوم وزنجبيل
قطعي البصل صغير وحمسيه في الزيت لين مايصير زهبي وحطي الثومة والزنجبيل المفرومين
وبهريها وحطي فلفل احمر ناشف واذا عندك حب رمان ناشف حطي كمية نص كوب
وحطي فوقهم الخظروات المفرومة على الخشن وكبيها فوق الرز ونكشي الرز ووزعي الخلطة عليه
بعدين جيبي الصوص الي تحت السمك وكبكبيه فوق الرز وحطي في الاخير السمكة
متاكدة راح تدعيلي
وسوي عليها سلطة حمر جنبها تقدري تستخدمي التتبيله لشوي على الفحم بس افضل شي على الفحم كمون وملح وفلفل اسود
وفي طريقة جونان للقلي شفتها بمطعم ببايا بجدة لزيزة ومزة
سمك فليه اقطعيه بالطول نصين ودقيه على خفيف وملحيه وتبليه بثوم وليمون وزيت زيتون وبهار وخليه ساعة
ونقعيه بلبن
جيبي طحين وعليه ملعقتين نشا وملعقة بكنج باودر وملحيه وبهريه وقطعي عليه كزبرة وشبت وطلعي الفيليه من البن على تتبيلة الطحين غطي الفيليه بالمرة تماما ولفيها اسطوانية على شكل مثلا كفر سيارة ههههههههه
وشبكي طرفها بخلالة واقليها في زيت عميق
وحطي جمبها رز ابيض او بطاطا مقليه وشريحة ليمونة
ومتاكدة راح تدعيلي وتنهبل منك حماتك شغل نسوان ههههههههههههههه
وصفات السمك عندي لاتعد بس هذا الي قدرت اكتبة لك